ഭാര്യയെ വെട്ടിക്കൊന്നു , ഭര്ത്താവ് അറസ്റ്റില് കൊച്ചി: എറണാകുളം പിറവത്ത് കുടുംബ വഴക്കിനെ തുടര്ന്ന് ഭര്ത്താവ് ഭാര്യയെ വെട്ടിക്കൊന്നു. മുളക്കുഴം കുന്നുംപുറത്ത് വീട്ടില് ശാന്ത55ആണ് മരിച്ചത്. ഭര്ത്താവ് ബാബുവിനെ അറസ്റ്റുചെയ്തു. 2021 ഒക്വെടോബര് 10 വെളളിയാഴ്ച പുലര്ച്ചെയാണ് കൊലപാതകം നടന്നത്. ശാന്തയെ ഭര്ത്താവ് ബാബു വാക്കത്തികൊണ്ട് വെട്ടിക്കൊലപ്പെടുത്തുകയായിരുന്നു. അര്ദ്ധ രാത്രിയോടെ ഇരുവരും തമ്മില് വാക്കു തര്ക്കമുണ്ടായി. ഇതിനൊടുവില് അടുക്കളയില് സൂക്ഷിച്ചിരുന്ന വാക്കത്തികൊണ്ട് ബാബു ശാന്തയെ വെട്ടി. മൂന്നു തവണ വെട്ടിയെന്നാണ് ഇയാള് പൊലീസിന് മൊഴി നല്കിയിരിക്കുന്നത്. വീട്ടില്വെച്ചുതന്നെ ശാന്ത മരിച്ചു. തൊട്ടുപിന്നാലെ ബാബു അടുത്തവീട്ടിലെത്തി പൊലീസ് സ്റ്റേഷനിലെ ഫോണ് നമ്ബര് ആവശ്യപ്പെട്ടു. അവിടെനിന്ന് തന്നെ ഫോണില് വിളിച്ച് താന് ഭാര്യയെ കൊലപ്പെടുത്തിയതായി പൊലീസിനെ അറിയിച്ചു. അപ്പോഴാണ് അയല്വാസികള് പോലും സംഭവമറിയുന്നത്. തുടര്ന്ന് സ്ഥലത്തെത്തിയ പൊലിസ് സംഘം ബാബുവിനെ കസ്റ്റഡിയില് എടുത്തു. ചോദ്യം ചെയ്യലില് ഇയാള് കുറ്റം സമ്മതിച്ചതോടെ അറസ്റ്റ് രേഖപ്പെടുത്തി. ഇന്ക്വസ്റ്റിനുശേഷം മറ്റ് നടപടികള് പൂര്ത്തിയാക്കി മൃതദേഹം പോസ്റ്റുമാര്ട്ടത്തിനായി കളമശേരിയിലേക്ക് കൊണ്ടുപോയി.